ai4bharat/Pralekha huggingface dataset:
ప్రధాన మంత్రి కార్యాలయం
హృదయనాథ్ మంగేష్కర్ చేసిన కృతజ్ఞతా ట్వీట్ ను స్వీకరించిన – ప్రధానమంత్రి
అయోధ్యలో లతా మంగేష్కర్ చౌక్ ను ప్రారంభించిన సందర్భంగా దివంగత లతా మంగేష్కర్ తమ్ముడు హృదయనాథ్ మంగేష్కర్ చేసిన కృతజ్ఞతా ట్వీట్ ను స్వీకరించినట్లు ప్రధానమంత్రి శ్రీ నరేంద్ర మోదీ తెలియజేశారు. లతా దీదీ భగవాన్ శ్రీరామునికి అమితమైన భక్తురాలని, అందువల్ల పవిత్ర నగరమైన అయోధ్యలో ఆమె పేరు మీద చౌక్ ఉండడం సముచితమని ప్రధానమంత్రి ఈ సందర్భంగా వ్యాఖ్యానించారు.
హృదయనాథ్ మంగేష్కర్ చేసిన ట్వీట్ను ఉటంకిస్తూ, ప్రధానమంత్రి ట్వీట్ చేస్తూ, "లతా దీదీ, భగవాన్ శ్రీరాముని యొక్క అమితమైన భక్తురాలు. ఆమె పేరు మీద పవిత్ర నగరమైన అయోధ్యలో చౌక్ ఉండటం సముచితం." అని పేర్కొన్నారు.
ఆర్థిక మంత్రిత్వ శాఖ
'హర్ ఘర్, నల్ సే జల్' పథకం కోసం రూ. 60,000 కోట్లు కేటాయించారు; తద్వారా 3.8 కోట్ల గృహాలు కవర్ చేయబడతాయి
రూ. 48,000 కోట్లతో ప్రధానమంత్రి ఆవాస్ యోజన కింద 80 లక్షల గృహాలు
ఉత్తర సరిహద్దు గ్రామాలను వైబ్రెంట్ విలేజెస్ ప్రోగ్రామ్ కింద అభివృద్ధి
ఆస్పిరటోనల్ డిస్ట్రిక్ట్స్ ప్రోగ్రామ్కింద వెనుకబడిన ప్రాంతాలపై దృష్టి
హర్ ఘర్, నల్ సే జల్ పథకం కింద 2022-23లో 3.8 కోట్ల కుటుంబాలను కవర్ చేసేందుకు రూ. 60,000 కోట్లు అందించబడ్డాయి. 2022-23 కేంద్ర బడ్జెట్ను సమర్పిస్తూ ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ మాట్లాడుతూ 2014 నుండి పౌరులు ముఖ్యంగా పేదలు మరియు అట్టడుగు వర్గాల సాధికారతపై ప్రభుత్వం దృష్టి సారించిందని అన్నారు. గృహనిర్మాణం, విద్యుత్తు, వంటగ్యాస్ మరియు నీటి సదుపాయం కల్పించే కార్యక్రమాలను కొనసాగిస్తున్నామని చెప్పారు. మరిన్ని వివరాలను తెలియజేస్తూ హర్ ఘర్ నల్ సే జల్ ప్రస్తుత కవరేజీ 8.7 కోట్లు అని, అందులో 5.5 కోట్ల కుటుంబాలకు గత 2 సంవత్సరాలలోనే కుళాయి నీటిని అందించామని ఆర్థిక మంత్రి తెలిపారు.
ప్రధాన మంత్రి ఆవాస్ యోజన
పట్టణ ప్రాంతాలలో మధ్యతరగతి మరియు ఆర్థికంగా వెనుకబడిన వర్గాలకు సరసమైన గృహాలను ప్రోత్సహించడం కోసం 2022-23లో పిఎం ఆవాస్ యోజనలో గుర్తించబడిన అర్హులైన 80 లక్షలమంది లబ్ధిదారుల కోసం రూ.48,000 కోట్లు కేటాయించినట్లు కూడా శ్రీమతి నిర్మలా సీతారామన్ ప్రకటించారు. భూమి మరియు నిర్మాణ సంబంధిత అనుమతుల కోసం అవసరమైన సమయాన్ని తగ్గించడానికి కేంద్ర ప్రభుత్వం రాష్ట్ర ప్రభుత్వాలతో కలిసి పని చేస్తుంది. మధ్యవర్తిత్వ వ్యయాన్ని తగ్గించడంతో పాటు మూలధనానికి ప్రాప్యతను విస్తరించేందుకు ప్రభుత్వం ఆర్థిక రంగ నియంత్రణ సంస్థలతో కలిసి పని చేస్తుంది.
వైబ్రంట్ విలేజెస్ ప్రోగ్రామ్
కొత్త వైబ్రాంట్ విలేజెస్ ప్రోగ్రామ్ కింద ఉత్తర సరిహద్దులోని గ్రామాలను కవర్ చేయాలని ఆర్థిక మంత్రి ప్రతిపాదించారు. "చిన్న జనాభా, పరిమిత కనెక్టివిటీ మరియు మౌలిక సదుపాయాలతో సరిహద్దు గ్రామాలు అభివృద్ధి ఫలాలకు దూరంగా ఉంటాయి. ఉత్తర సరిహద్దులో ఉన్న అలాంటి గ్రామాలు కొత్త వైబ్రంట్ విలేజెస్ ప్రోగ్రామ్ కింద కవర్ చేయబడతాయి. ఈ కార్యకలాపాలలో గ్రామ మౌలిక సదుపాయాల నిర్మాణం, గృహాలు, పర్యాటక కేంద్రాలు, రహదారి అనుసంధానం, వికేంద్రీకృత పునరుత్పాదక శక్తిని అందించడం, దూరదర్శన్ మరియు విద్యా మార్గాల కోసం నేరుగా ఇంటికి యాక్సెస్ మరియు జీవనోపాధికి తోడ్పాటు అందించడం వంటివి ఉంటాయి. ఈ కార్యకలాపాలకు అదనపు నిధులు అందించబడతాయి. ఇప్పటికే ఉన్న పథకాలు కలుస్తాయి. మేము వారి ఫలితాలను నిర్వచించాము మరియు వాటిని నిరంతరం పర్యవేక్షిస్తాము అని శ్రీమతి నిర్మలా సీతారామన్ అన్నారు.
ఆస్పిరేషనల్ బ్లాక్స్ ప్రోగ్రామ్
ఆర్థిక మంత్రి తన బడ్జెట్ ప్రసంగంలో 2022-23 కీలక రంగాలలో తగినంత పురోగతిని కనబరచని బ్లాక్లపై ఆశావహ జిల్లాల కార్యక్రమం దృష్టి కేంద్రీకరిస్తుందని తెలిపారు. 'ఆస్పిరేషనల్ డిస్ట్రిక్ట్స్ ప్రోగ్రాం ద్వారా దేశంలోని అత్యంత వెనుకబడిన జిల్లాల్లోని పౌరుల జీవన నాణ్యతను మెరుగుపరచాలనే మా విజన్ తక్కువ సమయంలోనే వాస్తవరూపం దాల్చిందని తెలిపారు. ఆ 112 జిల్లాల్లో 95 శాతం ఆరోగ్యం, పోషకాహారం, ఆర్థిక సమ్మేళనం మరియు ప్రాథమిక మౌలిక సదుపాయాలు వంటి కీలక రంగాలలో గణనీయమైన పురోగతి సాధించాయి. వారు రాష్ట్ర సగటు విలువలను అధిగమించారు. అయితే ఆయా జిల్లాల్లో కొన్ని బ్లాక్లు వెనుకంజలో కొనసాగుతున్నాయి. 2022-23లో ఈ కార్యక్రమం ఆయా జిల్లాల్లోని బ్లాకులపై దృష్టి సారిస్తుంది అని శ్రీమతి నిర్మలా సీతారామన్ చెప్పారు.
రసాయనాలు, ఎరువుల మంత్రిత్వ శాఖ
దేశీయ ఉత్పత్తిని పెంచడానికి ప్రభుత్వం చేస్తున్న ప్రయత్నం కోవిడ్-19 చికిత్స ఔషధాల సరఫరా-డిమాండ్ సమతుల్యతను నిర్ధారిస్తుంది
98.87 లక్షల రెమ్డెసివిర్ వయల్స్ ఏప్రిల్ 21 నుండి 30 మే 21 వరకు రాష్ట్రాలు / యుటిలు, కేంద్ర సంస్థలకు కేటాయింపు
పది రెట్లు పెరిగిన రెమ్డెసివిర్ ఉత్పత్తి
2021 మే 11 నుండి 30 మే 2021 వరకు రాష్ట్రాలు / యుటిలు మరియు కేంద్ర సంస్థలకు 2,70,060 యాంఫోటెరిసిన్-బి వయల్స్ కేటాయింపు
కోవిడ్-19 సంబంధిత ఔషధాల లభ్యతపై నిరంతర సమీక్ష
దేశీయ ఉత్పత్తిని పెంచడానికి ప్రభుత్వం నిరంతరం చేస్తున్న ప్రయత్నాల ఫలితంగా దేశవ్యాప్తంగా కోవిడ్ చికిత్స ఔషధాల సరఫరా-డిమాండ్ సమతుల్యత స్థిరీకరణ అయిందని కేంద్ర మంత్రి శ్రీ డి.వి.సదానంద గౌడ అన్నారు.
మొత్తం 98.87 లక్షల రెమ్డెసివిర్ వయల్స్ ని 2021 ఏప్రిల్ 21 నుండి మే 30 వరకు రాష్ట్రాలు, యుటిలు, కేంద్ర సంస్థలకు కేటాయించినట్లు మంత్రి తెలిపారు. 'ఉత్పత్తి వేగవంతం చేసి జూన్ చివరి వరకు 91 లక్షల వయల్స్ ను సరఫరా చేయాలని మేము యోచిస్తున్నాము. 2021 ఏప్రిల్ 25 నుండి మే 30 వరకు సిప్లా 400 మిల్లీగ్రాముల 11,000 వయల్స్, 80 మిల్లీగ్రాముల టోసిలిజుమాబ్ 50,000 వయల్స్ ను దిగుమతి చేసుకున్నాం. అంతేకాకుండా, జూన్ లో 80 మిల్లీగ్రాముల 20,000 వయల్స్, 200 మిల్లీగ్రాముల 1000 వయల్స్ వచ్చే అవకాశం ఉంది' అని కేంద్ర మంత్రి వెల్లడించారు.
2021 మే 11 నుండి మే 30 వరకు 2,70,060 ఆంఫోటెరిసిన్-బి వయల్స్ రాష్ట్రాలు / యుటిలు, కేంద్ర సంస్థలకు కేటాయించినట్లు శ్రీ గౌడ తెలిపారు. మే మొదటి వారంలో తయారీదారులు రాష్ట్రాలకు తయారు చేసిన 81651 వయల్స్ సరఫరాకు అదనం.
కోవిడ్ చికిత్సలో ఉపయోగించే ఇతర ఔషధాలు డెక్సామెథాసోన్, మిథైల్ప్రెడ్నిసోలోన్, ఎనోక్సపారిన్, ఫావిపిరవిర్, ఐవర్మెక్టిన్, డెక్సామెథాసోన్ టాబ్లెట్ల ఉత్పత్తి, సరఫరా, నిల్వలను కూడా వారానికొకసారి సమీక్షిస్తున్నట్లు ఆయన పేర్కొన్నారు. ఉత్పత్తిని పెంచి, డిమాండ్ ను ఎదుర్కోడానికి నిల్వలు అందుబాటులో ఉన్నాయని కేంద్ర మంత్రి తెలిపారు.
కోవిడ్ -19 చికిత్సా ఔషధాల లభ్యతను ప్రస్తుత తయారీదారులు, కొత్త తయారీదారులతో నిరంతరం సమీక్షిస్తున్నామని కేంద్ర మంత్రి శ్రీ గౌడ స్పష్టం చేశారు.
ప్రధాన మంత్రి కార్యాలయం
టైమ్స్ గ్రూప్ చైర్పర్సన్ శ్రీమతి ఇందూ జైన్ మృతికి ప్రధానమంత్రి సంతాపం
టైమ్స్ గ్రూప్ చైర్పర్సన్ శ్రీమతి ఇందూ జైన్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో- ‘‘టైమ్స్ గ్రూప్ చైర్పర్సన్ శ్రీమతి ఇందూ జైన్ గారు తుదిశ్వాస విడిచారన్న వార్త నాకెంతో విచారం కలిగించింది. వివిధ సామాజిక సేవా కార్యక్రమాలు చేపట్టడం, భారతదేశ ప్రగతిపైగల ప్రగాఢ ఆకాంక్ష, మన సంస్కృతిపై నిండైన ఆసక్తి తదితరాలకుగాను ఆమె చిరస్మరణీయులు. లోగడ ఆమెతో నా సంభాషణ సందర్భాలను గుర్తుచేసుకుంటూ, ఈ విషాద సమయంలో ఆమె కుటుంబానికి ప్రగాఢ సంతాపం తెలియజేస్తున్నాను... ఓం శాంతి’’ అని ప్రధాని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
డీఈపీడబ్ల్యూడీ కింద పనిచేస్తున్న జాతీయ సంస్థలు /సీఆర్ సీల్లో 2023 జనవరి 1 నుంచి దివ్యాంగులకు రిజిస్ట్రేషన్ /డయాగ్నోస్టిక్స్ /ట్రీట్ మెంట్ ఫీజు రద్దు
అంగవైకల్యం శాతం తో సంబంధం లేకుండా వైకల్య ధృవపత్రాలు మరియు యుడిఐడి పోర్టల్ లో నమోదు చేసుకున్న వారికి కూడా ఈ ప్రయోజనం విస్తరించబడుతుంది.
ప్రభుత్వ నిర్ణయం వల్ల ఇతర ప్రభుత్వ సంస్థలకు యుడిఐడి కార్డును వికలాంగుల ప్రయోజనాలతో అనుసంధానించడానికి మార్గం సుగమం చేస్తుంది... కేంద్ర సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్
వికలాంగులందరికి జీవన సౌలభ్యం అందించి ఈ రంగంలో విద్య / పునరావాస నిపుణుల నైపుణ్యాలను మెరుగుపరచడానికి చర్యలు తీసుకోవడానికి వికలాంగుల సాధికారత విభాగం  ఏర్పాటు అయ్యింది. అవసరమైన చర్యలు మరియు నిర్ణయాలు అమలు చేస్తున్న డిఇపిడబ్ల్యుడి నిరంతరం లక్ష్య సాధన కోసం కృషి చేస్తోంది.
దీనిలో భాగంగా 2023 జనవరి 1 నుంచి డీఈపీడబ్ల్యూడి కింద పనిచేస్తున్న అన్ని జాతీయ సంస్థలు   మరియు కాంపోజిట్ రీజినల్ సెంటర్   లలో యుడిఐడి కార్డులు కలిగిన వారందరికీ రిజిస్ట్రేషన్ / డయాగ్నోస్టిక్స్ / చికిత్స ఫీజులు రద్దు చేయడం జరుగుతుంది. అదేవిధంగా వైకల్యం శాతం తో సంబంధం లేకుండా యుడిఐడి పోర్టల్ లో నమోదు చేసుకున్న వారికి 2023 జనవరి 1 నుంచి ఈ సౌకర్యం అందుబాటులోకి వస్తుంది.
అంతేకాకుండా, ఎన్ఐలు / సిఆర్సిలలో యుడిఐడి కార్డులు, వైకల్యం సర్టిఫికెట్ కలిగి యుడిఐడి పోర్టల్ లో నమోదు చేసుకున్న వివిధ కోర్సులు చదువుతున్న విద్యార్థులకు వైకల్యం శాతం తో సంబంధం లేకుండా పూర్తి కోర్సు ఫీజు మాఫీ చేయబడుతుంది. ఇది 2022-23 బ్యాచ్ విద్యార్థులు  వర్తిస్తుంది.అంతేకాకుండా, ప్రతి ఎన్ఐ మరియు సిఆర్సిలు యుడిఐడి దరఖాస్తులను దాఖలు చేయడంలో పిడబ్ల్యుడిలకు సహాయపడటానికి ప్రత్యేక కౌంటర్ ను కలిగి ఉండాలని మరియు శని మరియు ఆదివారం కూడా వ్యక్తులందరికీ చికిత్స సౌకర్యాలు అందించాలని ఆదేశిస్తూ ఉత్తర్వులు జారీ అయ్యాయి.
ఈ నిర్ణయం పట్ల హర్షం వ్యక్తం చేసిన మంత్రి ప్రభుత్వం తీసుకున్న నిర్ణయం వల్ల ఇతర ప్రభుత్వ సంస్థలకు యుడిఐడి కార్డును వికలాంగుల ప్రయోజనాలతో అనుసంధానించడానికి మార్గం సుగమం చేస్తుందన్నారు.
పర్యటక మంత్రిత్వ శాఖ
దేశీయంగా పర్యాటక రంగాన్ని అభివృద్ధి చేసేందుకు మార్కెట్ డవలప్మెంట్ అసిస్టెన్స్  మార్గదర్శకాలను పర్యాటక మంత్రిత్వశాఖ ఇటీవల సవరించింది: కేంద్ర మంత్రి శ్రీ జి.కిషన్ రెడ్డి
దేశవ్యాప్తంగాపర్యాటక రంగాన్ని మరింత ప్రోత్సహించేదుకు లక్షిత కార్యక్రమాలరూపకల్పనకు ప్రణాళిక రూపాందిస్తున్నది. దేశీయంగా పర్యాటక రంగాన్ని ప్రోత్సహించేందుకు ఈ మంత్రిత్వశాఖ కింది కార్యకలాపాలు, చొరవను చేపట్టింది.
1) దేఖో అప్నా దేశ్ వెబినార్లు
2) ఏక్భారత్ ,శ్రేష్ఠ్భారత్ : రోడ్ షోలు, ఫామ్ ట్రిప్లు, బి2బి సమావేశాలు, క్విజ్ కార్యక్రమాలు, వివిధ రాష్ట్రాలు, కేంద్రపాలిత ప్రాంతాల మధ్య ఏక్భారత్ శ్రేష్ఠ్ భారత్ను ప్రోత్సహించేందుకు వెబినార్ల నిర్వహణ
3) కీలక నగరాలు, సాంస్కృతిక ప్రాంతాలకు సంబంధించి  లాక్డౌన్ సమయంలో ఏరియల్ ఫొటోగ్రఫి
4) పర్యాటకరంగాన్నితిరిగి ప్రారంభించేందుకు ఈపరిశ్రమకు చెందిన స్టేక్ హొల్డర్లతో క్రమంతప్పకుండా సమావేశాల నిర్వహణ.
5. పర్యాటకులకు సదుపాయాల కల్పించడం, వారిభద్రత,రక్షణకు సంబంధించిన ప్రొటోకాల్స్పాటించడం,సేవలకు సంబంధించిన ప్రమాణాలు పాటించడం.
6.వెబినార్లు, సామాజిక మాధ్యమాలు,ఇతర డిజిటల్ వేదికల ద్వారా దేశీయ పర్యాటక రంగ ప్రచార కార్యక్రమం.
7. దేఖో అప్నా దేశ్ ప్రచారం దేశీయ పర్యాటక రంగ ప్రోత్సాహానికి ప్రధానంగా ఉ పయోగపడనుంది. దీని ద్వారా దేశీయ, అంతర్జాతీయ పర్యాటకుల దృష్టిలో కోవిడ్ అనంతర పరిస్థితులలో పర్యటనకు భారత్ అత్యంత సురక్షితమైన గమ్యస్థౄనం అన్న విశ్వాసాన్ని దేశీయ, అంతర్జాతీయ పర్యాటకులలో కల్పించడం.
దేశీయ పర్యాటకరంగాన్ని ప్రోత్సహించేందుకు 2020 నవంబర్లో పర్యాటక మంత్రిత్వశాఖ మార్కెట్ డవలప్మెంట్ అసిస్టెన్స్  మార్గదర్శకాలను సవరించింది. ఈ పథకం పరిధి, విస్తృతిని పెంచేందుకు దీనిని సవరించారు. ఈ మార్గదర్శకాల ప్రకారం, స్టేక్హోల్డర్లకు దేశీయ పర్యాటక రంగ ప్రోత్సాహకానికి ఆర్థిక మద్దతు ఇవ్వనున్నారు అదనపు ప్రోత్సాహకకార్యకలాపాలు ఇందులో చేర్చారు. ఆన్లైన్ ప్రమోషన్లు, అనుమతించదగిన ఆర్థిక సహాయాన్ని పెంచారు. రాష్ట్రాలు, కేంద్ర పాలిత ప్రాంతాల పర్యాటక విభాగాలు ఈపథకం కింద ఆర్ధిక సహాయాన్ని పొందేందుకు అర్హత కలిగి ఉంటాయి.
కేంద్ర ఆర్థిక మంత్రిత్వశాఖ ఇటీవల దేశంలోని 11,000కు పైగా రిజిస్టర్డ్ టూరిస్ట్ గైడ్, డ్రావెల్, పర్యాటక రంగస్టేక్ హోల్డర్లకు కొత్త రుణ గ్యారంటీ పథకాన్ని ప్రకటించింది. దీనివల్ల వారు కోవిడ్ -19 ప్రభావం వల్ల ఎదురైన ఇబ్బందులను తొలగించుకుని తిరిగి తమ వ్యాపారాలను ప్రారంభించుకోవడానికి వీలుకలుగుతుంది. కింది పరిమితులను అనుసరించి నూరుశాతం గ్యారంటీని అందించడం జరుగుతుంది.టిటిఎస్  10 లక్షల వరకుప్రాంతీయ,రాష్ట్రస్థాయి టూరిస్టు గైడ్లకు రూ 1,00,000
ఈ సమాచారాన్ని కేంద్ర పర్యాటక శాఖ మంత్రి జి.కిషన్ రెడ్డి ఈరోజు లోక్సభలో ఒక లిఖితపూర్వక ప్రశ్నకు సమాధానంగా తెలిపారు.
వ్యవసాయ మంత్రిత్వ శాఖ
పోషకాహార తృణధాన్యాల సాగును ప్రోత్సహించే దృష్టితో కేంద్ర వ్యవసాయ శాఖ మంత్రి, బోట్స్ వానా మంత్రి సమావేశం
ప్రపంచస్థాయిలో అంతర్జాతీయ చిరుధాన్యాల సంవత్సరాన్ని జరుపుకునేందుకు సన్నద్ధమవుతున్న భారత్ - శ్రీ తోమర్
ఇరుదేశాల మధ్య వ్యవసాయం, సంబంధిత రంగాలలో సహకారానికి సంబంధించిన అంశాలను చర్చించేందుకు శుక్రవారం నాడు న్యూఢిల్లీలో కేంద్ర వ్యవసాయ, రైతాంగ సంక్షేమ శాఖ మంత్రితో భారత పర్యటనలో ఉన్న బోట్స్ వానా అంతర్జాతీయ వ్యవహరాలు, సహకార మంత్రి డాక్టర్ లెమోగాంగ్ క్వాపె సమావేశమయ్యారు.
సమావేశంలో ఇరువురు మంత్రులు రెండు దేశాల మధ్య సన్నిహిత, స్నేహపూర్వక ద్వైపాక్షిక సంబంధాల పై సంతృప్తిని వ్యక్తం చేశారు. విదేశాలలో ఉన్న భారతీయులు బోట్స్ వానా ఆర్ధిక వ్యవస్థకు చెప్పుకోదగిన స్థాయిలో దోహదం చేస్తున్నారని శ్రీ తోమర్ అన్నారు. రెండు దేశాలకు చెందిన రైతాంగం- ఉత్పత్తిదారుల ప్రయోజనాలను పెంచేందుకు ద్వైపాక్షిక వాణిజ్యాన్ని మెరుగుపరిచే అవకాశం గురించి ఆయన మాట్లాడారు.ఇద్దరు మంత్రులు కూడా పోషకాహార విలువ, ప్రాముఖ్యత దృష్ట్యా పోషకాహార తృణ ధాన్యాల సాగును భారీ స్థాయిలో ప్రోత్సహించాల్సిన అవసరాన్ని నొక్కి చెప్పారు. ప్రపంచ స్థాయిలో అంతర్జాతీయ చిరుధాన్యాల సంవత్సరాన్ని జరుపుకునేందుకు భారత్ సన్నద్ధమవుతోందని శ్రీ తోమర్ తెలిపారు.
ఇరు పక్షాలు కూడా తమ వ్యవసాయ ఉత్పత్తులకు మార్కెట్ అందుబాటు సమస్యలను చర్చించి, ఈ సమస్యలను సాధ్యమైనంత వేగంగా పరిష్కరించడంపై హామీలు ఇచ్చిపుచ్చుకున్నారు. రెండు ప్రభుత్వాల మధ్య జనవరి 2010లో వ్యవసాయం, సంబంధిత రంగాలలో సహకారంపై చేసుకున్న అవగాహనా ఒప్పందం కాలం చెల్లినందున, దీనిని సాధ్యమైనంత త్వరలో పునరుద్ధరించేందుకు ఇరువురు మంత్రులు ఒక అంగీకారానికి వచ్చారు. తమకు ఆత్మీయ స్వాగతం పలికి, ఆతిథ్యమిచ్చినందుకు శ్రీ తోమర్ కు కృతగ్నతలు తెలిపి, బోట్స్ వానాలో పర్యటించవలసిందిగా డాక్టర్ క్వాపె ఆయనను ఆహ్వానించారు.
రసాయనాలు, ఎరువుల మంత్రిత్వ శాఖ
కోవిడ్-19 నేపథ్యంలో ఎరువుల ఉత్పత్తి, రైతులకు అందుబాటులో ఉండి వారికి అందేలా నిశితంగా సమీక్షిస్తున్న ఎరువుల శాఖ
కోవిడ్-19 మహమ్మారి వ్యాప్తి వల్ల తలెత్తిన విపత్కర పరిస్థితిని ఎదుర్కోవటానికి కేంద్ర రసాయనాలు, ఎరువుల శాఖ మంత్రి శ్రీ డి.వి సదానంద గౌడ, సహాయ మంత్రి శ్రీ మన్సుఖ్ మాండవియా, ఎరువుల కార్యదర్శి విభాగం శ్రీ చబీలేంద్ర రౌల్ దేశంలో ఎరువుల, ఉత్పత్తి, పంపిణీ కార్యకలాపాలను నిశితంగా సమీక్షిస్తున్నారు. శాఖలో అత్యున్నత స్థాయిలో అందరు నిమగ్నమై దేశం అంతటా రైతులకు అవసరమైన ఎరువులు లభించడం పై చర్యలు చేపట్టారు. ఉత్పత్తి, సరఫరా గొలుసులోని ఏదైనా సమస్య ఉత్పన్నమైతే వెంటనే రియల్ టైమ్ పర్యవేక్షణ జరుగుతోంది. తగినంత ఎరువుల లభ్యతను నిర్ధారించడానికి కేంద్రంలోని వివిధ ఏజెన్సీలతో, రాష్ట్ర / కేంద్రపాలిత ప్రాంతాల పాలనా వ్యవస్థలతో పూర్తి సమన్వయం చేసుకుంటున్నారు. రైతులకు ఎరువుల సరఫరా విషయంలో ప్రభుత్వం నిబద్ధతతో పని చేస్తుందని చెబుతూ "ప్రస్తుతానికి లభ్యత తగినంతగా ఉంది" అని శ్రీ గౌడ ట్వీట్ చేశారు.
ఎరువుల రాకపోకలు సజావుగా ఉండేలా ఫెర్టిలైజర్ కంపెనీలు చేపట్టే చర్యలపై ఎరువుల శాఖ తగు ఆదేశాలు ఇచ్చింది. ఎరువుల బస్తాలను తెచ్చే అరల అన్ లోడింగ్ విషయంలో ఎక్కడ ఇబ్బంది లేకుండా రైల్వే, వ్యవసాయ మంత్రిత్వ శాఖలతో సమన్వయం చేసుకోవాలని సూచించింది. ప్లాంట్లకు సమీపంలో అదనపు నిల్వ సామర్థ్యాన్ని పెంచేలా తగు మార్గాలను అన్వేషించాలని ఎరువుల శాఖ తెలిపింది. ఎరువుల సరఫరా నిరాటంకంగా ఉండేలా రాష్ట్రాలు, కేంద్రపాలిత ప్రాంతాల వ్యవసాయ శాఖలు, ప్రభుత్వ ప్రధాన కార్యదర్శులు ఎరువులు నిత్యావసర వస్తువుగా పర్యవేక్షణ చేయాలని ఫెర్టిలైజర్స్ మంత్రి సూచించారు.
ఎరువుల రవాణా, సరఫరా సందర్బంగా కేంద్ర ప్రభుత్వం ఇచ్చిన మార్గదర్శకాలకు అనుగుణంగా సామజిక దూరం, శానిటేషన్ వంటి చర్యలు చేపట్టాలని ఎరువుల శాఖ తగు ఆదేశాలు జరీ చేసింది. మహమ్మారి వ్యాప్తి ని నిరోధించడంలో భాగంగా కేంద్ర ప్రభుత్వ సంస్థలు, ఫెర్టిలైజర్స్ కంపెనీలు సామజిక బాధ్యతగా తమ సీఎస్ఆర్ బడ్జెట్ నుండి విరివిగా విరాళాలు ఇవ్వాల్సిందిగా రసాయనాలు, ఎరువుల శాఖ మంత్రి పిలుపునిచ్చారు. ఉద్యోగులు కూడా తమ జీతాల నుండి ఈ మహత్కార్యానికి విరాళాలు ఇవ్వాలని సూచించారు.
రసాయనాలు, ఎరువుల మంత్రిత్వ శాఖ
రోజుకు 50 మెట్రిక్ టన్నుల మెడికల్ ఆక్సిజన్ను కోవిడ్ పేషెంట్లకు సరఫరా చేయనున్న ఎరువుల కర్మాగారాలు.
ప్రభుత్వ, ప్రైవేటు, సహకార రంగ ఎరువుల కర్మాగారాలలో ఆక్సిజన్ ఉత్పత్తి అవకాశాలను పరిశీలించేందుకు ఉద్దేశించిన సమావేశానికి కేంద్ర రసాయనాలు, ఎరువుల శాఖ సహాయమంత్రి శ్రీ మన్సుఖ్ మాండవీయ అధ్యక్షత వహించారు.
ప్రస్తుత కరోనా మహమ్మారి కాలంలో తమ ప్లాంట్లలో వైద్య అవసరాలకు వినియోగించే ఆక్సిజన్ ఉత్పత్తి సామర్ధ్యాన్ని పెంచి దానిని ఆస్పత్రులకు సరఫరా చేయడం ద్వారా సమాజానికి సహాయం చేయాల్సిందిగా ఎరువుల కర్మాగారాలకు పిలుపునిచ్చారు. ఎరువుల కర్మాగారాలు మంత్రి సూచనను స్వాగతించాయి.దేశంలో కోవిడ్ మహమ్మారిపై భారత ప్రభుత్వం సాగిస్తున్న పోరాటంతో చేతులు కలిపేందుకు ఎరువుల కర్మాగారాలు వెంటనే ఆసక్తి వ్యక్తం చేశాయి.
ఈ సమావేశం ఫలితం కింది విధంగా ఉంది.
ఇఫ్కో సంస్థ గుజరాత్లోని కలోల్ యూనిట్లో గంటకు 200 క్యూబిక్ మీటర్ల సామర్ధ్యంగల మెడికల్ ఆక్సిజన్ను ఉత్పత్తి చేసే ప్లాంటును ఏర్పాటు చేస్తున్నది. దీనితో ఈ సంస్థ మొత్తం ఉత్పత్తి సామర్ధ్యం రోజుకు 33,000 క్యూబిక్ మీటర్లు అవుతుంది.
జిఎస్ఎఫ్సి తమ ప్లాంట్లకు స్వల్ప మార్పులు చేసి లిక్విడ్ ఆక్సిజన్ను సరఫరా చేయడం మొదలు పెట్టింది.
జిఎన్ఎఫ్సి ఎయిర్ సెపరేషన్ యూనిట్ ను ప్రారంభించిన తర్వాత వైద్య అవసరాలనిమిత్తం లిక్విడ్ ఆక్సిజన్ను సరఫరా చేయడం ప్రారంభించింది..
జిఎస్ఎఫ్సి, జిఎన్ఎఫ్సి లు ఇప్పటికే తమ ఆక్సిజన్ తయారీ ఉత్పత్తి సామర్ధ్యాలను పెంచే ప్రక్రియను ప్రారంభించాయి.
ఇతర ఎరువుల కర్మాగారాలు దేశంలోని ఎంపిక చేసిన ప్రాంతాలు,ఆస్పత్రులలో సిఎస్ ఆర్ నిధులతో ఆస్పత్రులు, ప్లాంటులలో మెడికల్ ప్లాంటులను ఏర్పాటు చేయనున్నాయి.
మొత్తంమీద రోజుకు సుమారు 50 మెట్రిక్టన్నుల మెడికల్ ఆక్సిజన్ను ఎరువుల కర్మాగారాలు కోవిడ్ పేషెంట్లకు
అందుబాటులోకి తీసుకురానున్నాయి. ఈ చర్యలు దేశంలో మెడికల్ ఆక్సిజన్ సరఫరాను రానున్న రోజులలో పెంచనున్నాయి.
మంత్రిమండలి
2023 నుంచి 2027 కు సిటీస్ 2.0 కు కాబినెట్ ఆమోదం
సిటీ ఇన్వెస్ట్ మెంట్స్ టూ ఇన్నొవేట్, ఇంటిగ్రేట్ అండ్ సస్టెయిన్ 2.0  కు ఈ రోజు ప్రధాని శ్రీ నరేంద్ర మోదీ అధ్యక్షతన జరిగిన కేంద్ర కాబినెట్ సమావేశం ఆమోదం తెలియజేసింది. ఫ్రెంచ్ డెవలప్ మెంట్ ఏజెన్సీ క్రెడిటాన్ సాల్ట్, యూరోపియన్ యూనియన్, పట్టణ వ్యవహారాల జాతీయ సంస్థ భాగస్వామ్యంతో భారత గృహనిర్మాణ, పట్టణాభివృద్ధి మంత్రిత్వశాఖ ఈ కార్యక్రమాన్ని రూపొందించింది. ఈ కార్యక్రమం 2023 నుంచి 2027 వరకు నాలుగేళ్ళ పాటు నడుస్తుంది.
నగరం స్థాయిలో సమీకృత వ్యర్థాల నిర్వహణ మీద, రాష్ట్ర స్థాయిలో వాతావరణ సంబంధమైన సంస్కరణ చర్యలు, సంస్థాపరంగా పటిష్ఠ పరచటం, జాతీయ స్థాయిలో జ్ఞాన సముపార్జన కోసం ఎంపిక చేసిన ప్రాజెక్టులకు మద్దతునివ్వటం ఈ కార్యక్రమ లక్ష్యం.
సిటీస్ 2.0 కు సమకూరే నిధులలో యూరోపియన్ యూనియన్ నుంచి 1760 కోట్ల రుణం  కాగా అందులో ఎ ఎఫ్ డి నుంచి కె ఎఫ్ డబ్ల్యూ నుంచి 100 మిలియన్ యూరోల చొప్పున, సాంకేతిక సహాయం కింద రూ. 106 కోట్లు  ఉన్నాయి. సిటీస్ 1.0 లో మూడు అంశాలున్నాయి:
1వ అంశం : 12 నగర స్థాయి ప్రాజెక్టులు పోటీ ద్వారా ఎంపికయ్యాయి
2వ అంశం : ఒడిసా రాష్ట్రంలో సామర్థ్య అభివృద్ధి కార్యకలాపాలు
3వ అంశం: ఎన్ఐయు ఎ చేపట్టున కార్యకలాపాల ద్వారా జాతీయ స్థాయిలో సమీకృత పట్టణ యాజమాన్యాన్ని ప్రోత్సహించటం. అది సిటీస్ 1.0 కి ప్రోగ్రామ్ మేనేజ్మెంట్ యూనిట్  .
ఈ కార్యక్రమం కింద మూడు స్థాయిలలో స్వదేశీ నిపుణులు, అంతర్జాతీయ నిపుణులు, బహుళాంశ నిపుణుల ద్వారా సాంకేతిక సహకారం అందింది. దీనివలన నవకల్పనలను, సమీకృత సుస్థిర పట్టణాభివృద్ధి ఆచరణాలను తగిన పోటీ తత్వంతో సహకార సమాఖ్య విధానం ద్వారా ప్రధాన స్రవంతిలోకి తీసుకురావటం సాధ్యమైంది.
సిటీస్ 1.0 నమూనా తరువాత వచ్చిన సిటీస్ 2.0 కు మూడు ప్రధాన అంశాలున్నాయి:
1వ అంశం : కోలుకునే వాతావరణ నిర్మాణం మీద దృష్టి సారించే అభివృద్ధి ప్రాజెక్టులకు ఆర్థిక, సాంకేతిక సహాయం అందించటం, పోటీ ద్వారా ఎంపిక చేసిన 18 స్మార్ట్ సిటీస్ లో సమీకృత వ్యర్థాల యాజమాన్యాన్ని అనుసరించటం, పూర్తి చేయటం
2వ అంశం : డిమాండ్ ప్రాతిపదికన అన్ని రాష్ట్రాలు, కేంద్ర పాలిత ప్రాంతాలు అర్హమైనవి. రాష్ట్రాలకు ఇచ్చే సహాయంలో  ఇప్పటికే ఉన్న రాష్టఱ వాతావరణ కేంద్రాలు/విభాగాలు లేదా వాటితో సమానమైనవి  రాష్ట్ర స్థాయి/నగర స్థాయి వాతావరణ దత్తాంశ అబ్జర్వేటరీల ఏర్పాటు  వాతావరణ దత్తాంశ ఆధారిత ప్రణాళిక, వాతావరణ కార్యాచరణ ప్రణాళికలు రూపొందించటం  మున్సిపల్ బాధ్యుల సామర్థ్య నిర్మాణం. ఈ లక్ష్యాల సాధనకు ఎన్ ఐ యు ఎ లో పీఎంయు సమన్వయం చేసి రాష్ట్ర ప్రభుత్వాలకు సాంకేతిక సహాయాన్ని, వ్యూహాత్మక సహాయాన్ని అందించటం
3వ అంశం : కేంద్ర, రాష్ట్ర, నగర - మూడు స్థాయిలలోనూ జోక్యం చేసుకోవటం ద్వారా పట్టణ ప్రాంతాల్లో వాతావరణ యాజమాన్యానికి సంస్థాగతంగా పటిష్టం చేయటం, సమాచార పంపిణీ, భాగస్వామ్యాలు, సామర్థ్య నిర్మాణం, పరిశోధన, అభివృద్ధికోసం అన్ని రాష్ట్రాలు, నగరాలలో అండ లభిస్తోంది.
భారత ప్రభుత్వపు వాతావరణ చర్యలకు ప్రస్తుత జాతీయ కార్యక్రమానికి  CITIIS 2.0 అనుబంధంగా పనిచేస్తుంది. అదే విధంగా కాప్-26 కు అది సానుకూలంగా సహకరిస్తుంది.
మానవ వనరుల అభివృద్ధి మంత్రిత్వ శాఖ
గువాహతిలో ఈశాన్య రాష్ట్రాల విద్యా మంత్రుల సమావేశానికి అధ్యక్షత వహించిన కేంద్ర విద్యమంత్రి ధర్మేంద్ర ప్రధాన్
జీవ వైవిధ్య పరిరక్షణ, జీవనరుల స్థిరమైన వాణిజ్య సాగును ప్రోత్సహించేందుకు పరిశోధనా సంస్థల అవసరాన్ని నొక్కి చెప్పిన ప్రధాన్
డ్రాపౌట్ రేటును తగ్గించేందుకు, ఎన్ఇపి ను వేగవంతంగా అమలు చేసేందుకు ప్రత్యేక చొరవలకు పిలుపు
ఈశాన్య రాష్ట్రాల విద్యాశాఖ మంత్రుల సమావేవానికి కేంద్ర విద్య, నైపుణ్యాల అభివృద్ధి, వ్యవస్థాపకత శాఖల మంత్రి ధర్మేంద్ర ప్రధాన్, విద్యా, విదేశీ వ్యవహారాల శాఖ సహాయ మంత్రి డాక్టర్ రాజ్కుమార్ రంజన్ సింగ్తో కలిసి శనివారం అధ్యక్షత వహించారు. ఈశాన్య రాష్ట్రాల విద్యా సలహాదారులు, భారత ప్రభుత్వ విద్యా మంత్రిత్వ శాఖ సీనియర్ అధికారులు కూడా సమావేశానికి హాజరయ్యారు.
(ఈశాన్య ప్రాంతంలో విద్యార్ధుల నమోదుల సరళులు, నిర్ధిష్ట జాతులకు చెందిన విద్యార్ధులకు చేరువయ్యేందుకు చొరవలు, సౌకర్యాల అందుబాటు, కేంద్ర ప్రాయోజిత పథకాల వ్యాప్తి , విద్య అందుబాటులో ఉండేందుకు చొరవలు సహా పాఠశాల, ఉన్నత విద్యా పరిస్థితులను ప్రధాన్ పర్యావలోకించారు. దీనితో పాటుగా నూతన విద్యా విధానం 2020ని అమలు చేసేందుకు మార్గాలు, ఈశాన్య ప్రాంతాన్ని జ్ఞాన ఆధారిత ఆర్థిక వ్యవస్థగా పరివర్తన చేసేందుకు విద్య స్థితిగతులను బలోపేతం చేసే వ్యూహాలు కేంద్రంగా చర్చలు సాగాయి.
డ్రాపౌట్ రేటును తగ్గించతేందుకు ప్రత్యేక చొరవలను రూపొందించేందుకు ఈశాన్య రాష్ట్రాల విద్యామంత్రులతో కలిసి పని చేయాల్సిన నొక్కి చెప్తూ, జీవ వైవిధ్య పరిరక్షణ, జీవనరుల స్థిరమైన వాణిజ్య సాగును ప్రోత్సహించేందుకు పరిశోధనా సంస్థలను ఏర్పాటు చేసేందుకు ప్రణాళికల గురించి ప్రధాన్ వివరించారు.
పర్యటక మంత్రిత్వ శాఖ
కేంద్ర పర్యాటక శాఖ పథకం "ప్రసాద్" కింద, 'గుజరాత్లోని సోమనాథ్లో యాత్ర సౌకర్యాలు పెంపు' ప్రాజెక్టు ప్రారంభోత్సవంలో, వర్చువల్ పద్ధతిలో పాల్గొన్న మంత్రి శ్రీ ప్రహ్లాద్ సింగ్ పటేల్
ప్రసాద్ పథకం నిధులతో, రూ.45.36 కోట్ల వ్యయంతో ప్రాజెక్టు విజయవంతంగా పూర్తి
కేంద్ర పర్యాటక శాఖ మంత్రి శ్రీ ప్రహ్లాద్ సింగ్ పటేల్ , గుజరాత్ ముఖ్యమంత్రి శ్రీ విజయ్భాయ్ రూపానీతో కలిసి వర్చువల్ పద్ధతిలో, 'గుజరాత్లోని సోమనాథ్లో యాత్ర సౌకర్యాలు పెంపు' ప్రాజెక్టు ప్రారంభోత్సవంలో పాల్గొన్నారు. ఈ ప్రాజెక్టును కేంద్ర పర్యాటక శాఖ పథకం 'ప్రసాద్' కింద 2017 మార్చిలో మంజూరు చేశారు. రూ.45.36 కోట్ల వ్యయంతో విజయవంతంగా ప్రాజెక్టు పూర్తయింది. పార్కింగ్, యాత్ర సౌకర్యాల కేంద్రం, ఘన వ్యర్థాల నిర్వహణను ప్రపంచ స్థాయి ప్రమాణాలతో, అత్యధిక నాణ్యతతో ఏర్పాటు చేశారు.
సౌకర్యాల కల్పనలో ప్రపంచస్థాయి ప్రమాణాలు నెలకొల్పేందుకు కేంద్రం విడుదల చేసిన నిధులను ఉత్తమంగా ఉపయోగించుకున్నందుకు రాష్ట్ర ప్రభుత్వాన్ని శ్రీ ప్రటేల్ అభినందించారు. పర్యాటక రంగం కోసం, తమ మంత్రిత్వ శాఖ నుంచి సాధ్యమైనంత సాయం అందిస్తామని భరోసా ఇచ్చారు.
'నేషనల్ మిషన్ ఆన్ పిలిగ్రిమేజ్ రీజువెనేషన్ అండ్ స్పిరిచువల్, హెరిటేజ్ ఆగ్మెంటేషన్ డ్రైవ్'  ను కేంద్ర పర్యాటక శాఖ 2014-15లో ప్రారంభించింది. గుర్తించిన యాత్ర, వారసత్వ ప్రాంతాల్లో సమీకృత అభివృద్ధి ఈ పథకం లక్ష్యం. ప్రవేశ మార్గాలు , ఆఖరి అడుగు వరకు అనుసంధానం, ప్రాథమిక పర్యాటక సౌకర్యాలైన సమాచార కేంద్రాలు, ఏటీఎం లేదా నగదు మార్పిడి, రవాణాలో పర్యావరణహిత పద్ధతులు, పునరుత్పాదక శక్తి వనరులతో ఆ ప్రాంతంలో వెలుగులు, పార్కింగ్, తాగునీరు, మరుగుదొడ్లు, సామాన్లు భద్రపరుచుకునే గది, వేచివుండే గది, ప్రాథమిక చికిత్స కేంద్రం, ప్రదర్శనశాల, ఫలహారశాల, రెయిన్ షెల్టర్, టెలికాం సౌకర్యం, ఇంటర్నెట్ అనుసంధానం మొదలైన మౌలిక సదుపాయాల వృద్ధిపై ఈ పథకం దృష్టి పెడుతుంది.
రక్షణ మంత్రిత్వ శాఖ
78వ ఇఎంఇ కార్ప్స్ దినోత్సవ వేడుకలు
సాంకేతికత, ఆవిష్కరణల శక్తిని వినియోగించడం ద్వారా సైనిక పోరాట సామర్ధ్యాన్ని పెంచే విధంగా భారతీయ సైన్యానికి చెందిన మొత్తం పరికరాలు, ఆయుధ వ్యవస్థలను రూపొందించి, విసర్జించే వరకూ సమగ్ర ఇంజినీరింగ్ తోడ్పాటును అందించే బాధ్యతను నిర్వర్తిస్తున్న కార్ప్స్ ఆఫ్ ఎలక్ట్రానిక్స్ అండ్ మెకానికల్ ఇంజినీర్్స గురువారం నాడు 78వ కార్ప్స్ దినోత్సవాన్ని నిర్వహించింది.
పోరాట ప్రభావాన్ని పెంచడంలో శక్తి గణకం చేసేదిగా కార్స్ప్ ఆఫ్ ఇఎమ్ ఇ వివిధ రంగాలలో నూతన ఎత్తులను అధిరోహించింది. వెంటిలేటర్లతో సహా కీలకమైన వైద్య సంరక్షణ పరికరాలను తక్షణమే వినియోగించేలా సంసిద్ధంగా ఉంచడం ద్వారా కోవిడ్ -19 సంక్షోభ నేపథ్యంలో కార్ప్స్ తన ప్రభావాన్ని రుజువు చేసుకుంది. కోవిడ్ -19పై పోరాటంలో జాతి కృషికి దోహదం చేస్తూ అనేక ఆవిష్కరణలను అభివృద్ధి చేసింది.
భారతీయ సైన్యంలో సాహస క్రీడల క్షేత్రంలో కార్ప్స్ ముందుగా ఉంది. పర్వతారోహణ, స్కై డైవింగ్, పదవలు నడపడం, హాట్ ఎయిర్ బెలూనింగ్, పారా సైలింగ్, హాంగ్ గ్లైడింగ్, స్కీయింగ్, రాఫ్టింగ్, కానోయింగ్, అంటార్కిటికా అన్వేషణ క్షేత్రాలలో అది అత్యంత ప్రేరణను ఇచ్చింది. ఫ్లైయింగ్ సిఖ్గా ప్రాచుర్యం పొందిన పద్మశ్రీ అవార్డు గ్రహీత మిల్ఖా సింగ్ సమ్మర్ ఒలింపిక్స్లోనూ, కామన్వెల్త్ క్రీడలలోనూ మూడు సార్లు భారత్కు ప్రాతినిధ్యం వహించాడు. అలాగే కల్నల్ జెకె బజాజ్, విఎస్ ఎం, ఎస్ ఎం పర్వతారోహణలో రాణించారు. ఇటీవలి కాలంలో లెఫ్టనెంట్ కల్నల్ భరత్ పన్ను వర్చువల్ రేస్ అక్రాస్ అమెరికాలో గెలవగా, మారథాన్ రన్నర్ అయిన లెఫ్టనెంట్ కల్నల్ విశాల్ అహ్లావత్ వివిధ హాఫ్ మారథాన్లలో రికార్డులు సృష్టించి కీర్తిని తెచ్చారు.
భారతీయ సైన్యం కార్యాచరణకు సంసిద్ధంగా ఉండేందుకు కార్ప్్స ఆఫ్ ఇఎమ్ ఇ అత్యున్నత స్థాయిలో సందర్భానికి తగినట్టుగా తన కార్యకలాపాలు నిర్వహించింది. వారి వారసత్వాన్ని అందిపుచ్చుకొని, దేశానికి కీర్తిని తీసుకువస్తామని మరణించిన తన సైనిక సోదరులకు సైనికుడు నిపుణుడు ప్రతిజ్ఞ చేస్తాడు.
పర్యటక మంత్రిత్వ శాఖ
దారా షికో లైబ్రరీ భవనానికి “అడాప్ట్ ఎ హెరిటేజ్: అప్ని ధరోహర్, అప్ని పెహ్చాన్” ప్రాజెక్ట్ కింద 28 వ అవగాహన ఒప్పందం
"అడాప్ట్ ఎ హెరిటేజ్: అప్ని ధరోహర్, అప్ని పెహ్చాన్" ప్రాజెక్ట్ కింద 28 వ అవగాహన ఒప్పందం 2021 మార్చి 15 న ఢిల్లీలోని దారా షికో లైబ్రరీ భవనానికి లభించింది. ఈ ప్రాజెక్టును కేంద్ర పర్యాటక మంత్రిత్వ శాఖతో సహా ప్రభుత్వ వాటాదారులు అమలు చేస్తారు; కళ, సాంస్కృతిక, భాష విభాగం  నేషనల్ క్యాపిటల్ టెరిటరీ ఆఫ్ ఢిల్లీ మరియు ప్రైవేట్ సంస్థలు అంటే మాన్యుమెంట్ మిత్రాస్, ఆర్ట్స్ అండ్ కల్చరల్ హెరిటేజ్ ట్రస్ట్  మరియు మ్యూజియం & ఆర్ట్స్ కన్సల్టెన్సీ  సంయుక్త కన్సార్టియంగా పనిచేస్తున్నాయి .
ఈ అవగాహన ఒప్పందం ప్రకారం, చెత్త డబ్బాలు, బెంచీలు, మరుగుదొడ్లు, వివరణాత్మక సంకేతాలు మరియు దిశాత్మక సంకేతాలు, తాగునీటి సౌకర్యాలు, విద్యుద్దీపాలంకరణ  వంటి భవనం మరియు బహిరంగ ప్రదేశం యొక్క పరిశుభ్రత వంటి ప్రాథమిక సౌకర్యాల అభివృద్ధి, కార్యకలాపాలు మరియు నిర్వహణను చేపట్టడం మాన్యుమెంట్ మిత్రాస్ ప్రణాళిక. బూత్లు, టచ్ స్క్రీన్లు & గోడలు), పురాతన వస్తువులు / కళాఖండాలు, సెక్యూరిటీ & అడ్వాన్స్డ్ నిఘా వ్యవస్థ  మొదలైనవి నిల్వ చేయడానికి గదిని ఏర్పాటు మరియు ఫలహారశాల , సావనీర్ షాప్, బ్రోచర్లు మరియు కరపత్రాలు, లైబ్రరీ మరియు రీడింగ్ ఏరియా, ఆర్ట్ ఇన్స్టాలేషన్లు, వెబ్సైట్ డిజైనింగ్, యాప్-బేస్డ్ బహుభాషా ఆడియో-గైడ్, వై-ఫై మొదలైన ఆధునిక సౌకర్యాలు.
అవగాహన ఒప్పందం వ్యవధి ఐదేళ్ల ప్రారంభ కాలానికి, ఆ తర్వాత మాన్యుమెంట్ మిత్రా పనితీరు ఆధారంగా పొడిగిస్తారు.